Mbambara (Spoils of war) - kare hondo dzairwirwa kupamba mbambara kana kuti mhimbiri. Kana nanhasi hondo dzichiri kurwirwa kupamba asi imwe nguva zvichititwa nenzira dzakavandika. Dzimwe nyika dzine chinangwa chekupamba vanoita baradzira rokuti vanoda kunatsa hutongi huri munyika yavari kunorwisa asi kuri kuyedza kubata vanhu kumeso. Chinangwa chavo chaicho kunenge kuri kuda kupamba zviwanikwa zvenyika iyi kana kuwana chouviri kubva munyika inenge yakurirwa pakurwa hondo. Ndipo paya panoonekwa hunyengeri hunoti nyika dzine zviwanikwa ndidzo dzavanohwndira asi imwe nyika ine godzongi romutungamiri haitombopumhwi kana isina chouviri chingawanikwa nevapambi ava. Saka kana nanzvino mbambara dzichiri kurwirwa hondo.